title: Zahteva za odvzem imunitete Miloslavu Ransdorfu Sklep Evropskega parlamenta z dne 3. februarja 2009 o zahtevi za odvzem imunitete Miloslavu Ransdorfu (2008/2176(IMM))

text:
               18.3.2010

               SL

               Uradni list Evropske unije

               CE 67/148

         Zahteva za odvzem imunitete Miloslavu Ransdorfu

      P6_TA(2009)0035

   Sklep Evropskega parlamenta z dne 3. februarja 2009 o zahtevi za odvzem imunitete Miloslavu Ransdorfu (2008/2176(IMM))
   (2010/C 67 E/20)

      Evropski parlament,

               —

               ob upoštevanju zahteve za odvzem imunitete Miloslavu Ransdorfu, ki so jo posredovali pristojni organi Češke republike dne 16. junija 2008 in ki je bila razglašena na plenarnem zasedanju 9. julija 2008,

               —

               po zagovoru Miloslava Ransdorfa, v skladu s členom 7(3) svojega poslovnika,

               —

               ob upoštevanju člena 10 Protokola o privilegijih in imunitetah Evropskih skupnosti z dne 8. aprila 1965, pa tudi člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),

               —

               ob upoštevanju člena 27(4) češke ustave,

               —

               ob upoštevanju člena 6(2) in člena 7 svojega Poslovnika,

               —

               ob upoštevanju poročila Odbora za pravne zadeve (A6-0008/2009),

               A.

               ker je Miloslav Ransdorf poslanec Evropskega parlamenta, v katerega je bil izvoljen na šestih neposrednih volitvah, ki so potekale med 10. in 13. junijem 2004, in ker je Parlament veljavnost njegovega mandata preveril dne 14. decembra 2004 (2),

               B.

               ker v skladu s členom 10 Protokola o privilegijih in imunitetah Evropskih skupnosti z dne 8. aprila 1965, med zasedanji Evropskega parlamenta njegovi poslanci uživajo na ozemlju svoje države imunitete, priznane poslancem parlamenta te države; ker kadar je poslanec zaloten pri storitvi kaznivega dejanja, sklicevanje na imuniteto ni mogoče; in ker to Evropskemu parlamentu ne preprečuje uresničevanja pravice do odvzema imunitete svojemu članu,

               C.

               ker v skladu s členom 27(4) češke ustave ni mogoče kazensko preganjati poslanca parlamenta ali senatorja brez soglasja predstavniškega telesa, katere član je, in, če to telo odreče svoje soglasje, je kazenski pregon za vedno prepovedan,

               1.

               se odloči odvzeti imuniteto Miloslavu Ransdorfu;

               2.

               naroči svojemu predsedniku, naj ta sklep in poročilo pristojnega odbora takoj posreduje ustreznim organom Republike Češke.

      (1)  Primer 101/63 Wagner proti Fohrmann in Krier [1964] Zbirka 383, in primer 149/85 Wybot proti Faure in drugi [1986] Zbirka 2391.

      (2)  UL C 226 E, 15.9.2005, str. 51.


title: 2011/334/Euratom: Sklep Sveta z dne 21. novembra 2006 o odobritvi sklenitve Sporazuma, s strani Komisije, o sodelovanju med Evropsko skupnostjo za atomsko energijo, ki jo zastopa Komisija Evropskih skupnosti, in Vlado Republike Koreje na področju raziskav fuzijske energije

text:
               11.6.2011

               SL

               Uradni list Evropske unije

               L 154/1

         SKLEP SVETA
   z dne 21. novembra 2006
   o odobritvi sklenitve Sporazuma, s strani Komisije, o sodelovanju med Evropsko skupnostjo za atomsko energijo, ki jo zastopa Komisija Evropskih skupnosti, in Vlado Republike Koreje na področju raziskav fuzijske energije
   (2011/334/Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju predloga Komisije,
   ob upoštevanju naslednjega:

               (1)

               Komisija je v skladu z direktivami Sveta z dne 14. aprila 2006 vodila pogajanja o Sporazumu o sodelovanju med Evropsko skupnostjo za atomsko energijo, ki jo zastopa Komisija, in Vlado Republike Koreje na področju raziskav fuzijske energije.

               (2)

               Sklenitev Sporazuma s strani Komisije je treba odobriti –

         SKLENIL:
   Edini člen
   Odobri se sklenitev Sporazuma o sodelovanju med Evropsko skupnostjo za atomsko energijo, ki jo zastopa Komisija, in Vlado Republike Koreje na področju raziskav fuzijske energije s strani Komisije, za Evropsko skupnost za atomsko energijo in v njenem imenu.
   Besedilo Sporazuma je priloženo k temu sklepu.

      V Bruslju, 21. novembra 2006

            Za Svet

            Predsednica

         U.-M. WIDEROOS

    ---documentbreak---

               11.6.2011

               SL

               Uradni list Evropske unije

               L 154/2

         PREVOD
   SPORAZUM O SODELOVANJU
   med Evropsko skupnostjo za atomsko energijo, ki jo zastopa Komisija Evropskih skupnosti, in Vlado Republike Koreje na področju raziskav fuzijske energije
   Evropska skupnost za atomsko energijo (Euratom), ki jo zastopa Komisija Evropskih skupnosti, in Vlada Republike Koreje (v nadaljnjem besedilu skupaj „podpisnici“);
   KER se v Okvirnem sporazumu o trgovini in sodelovanju med Evropsko skupnostjo in njenimi državami članicami na eni strani in Vlado Republike Koreje na drugi strani z dne 28. oktobra 1996 podpisnici zavezujeta k spodbujanju sodelovanja na področju energije in varstva okolja ter zlasti k razvoju novih in obnovljivih virov energije; in
   Z ŽELJO nadalje spodbujati razvoj fuzijske energije kot potencialno okoljsko sprejemljivega, ekonomsko konkurenčnega in resnično neomejenega vira energije –
   STA SE DOGOVORILI O NASLEDNJEM:
   Člen I
   Cilj
   Cilj tega sporazuma je okrepiti sodelovanje med podpisnicama na področjih, ki jih zajemajo njuni zadevni programi za fuzijo, na podlagi obojestranske koristi in splošne vzajemnosti, da bi razvili znanstveno razumevanje in tehnološke zmogljivosti, ki so osnova za sistem fuzijske energije.
   Člen II
   Področja sodelovanja
   Področja sodelovanja v skladu s tem sporazumom lahko vključujejo:

               (a)

               tokamake, vključno z velikimi projekti sedanje generacije in dejavnostmi, povezanimi s projekti prihodnje generacije;

               (b)

               nadomestne možnosti za tokamake;

               (c)

               energetsko tehnologijo magnetne fuzije;

               (d)

               teorijo plazme in uporabno fiziko plazme;

               (e)

               programsko politiko in načrte ter

               (f)

               druga področja, o katerih sta se podpisnici pisno dogovorili, če jih zajemajo ustrezni programi.

         Člen III
   Oblike sodelovanja
   1.   Oblike sodelovanja v skladu s tem sporazumom lahko med drugim vključujejo:

               (a)

               izmenjavo ter zagotovitev informacij in podatkov o znanstvenih in tehničnih dejavnostih, razvoju, praksah in rezultatih ter o programski politiki in načrtih, vključno z izmenjavo nerazkritih informacij v skladu s pogoji iz členov VI in VII;

               (b)

               izmenjavo znanstvenikov, inženirjev in drugih strokovnjakov za dogovorjena časovna obdobja, da sodelujejo pri poskusih, analizah, načrtovanju ter drugih raziskovalnih in razvojnih dejavnostih v skladu s členom VIII;

               (c)

               organizacijo seminarjev in drugih srečanj, na katerih se razpravlja in se izmenjujejo informacije o dogovorjenih temah na področjih, navedenih v členu II, ter opredelijo dejavnosti sodelovanja, ki je lahko koristno v skladu s členom V;

               (d)

               izmenjavo in zagotovitev vzorcev, materialov, opreme (instrumentov in sestavnih delov) za poskuse, preskušanje in vrednotenje v skladu s členoma IX in X;

               (e)

               izvajanje skupnih študij, projektov ali poskusov, vključno s skupnim načrtovanjem, izvedbo in delovanjem;

               (f)

               vzpostavitev podatkovnih povezav, kot so, med drugim, orodja za analizo podatkov na daljavo; in

               (g)

               druge posebne oblike sodelovanja, o katerih sta se podpisnici pisno dogovorili.

         2.   Podpisnici, če je primerno, usklajujeta dejavnosti v skladu s tem sporazumom z drugimi mednarodnimi dejavnostmi na področju fuzijskih raziskav in razvoja, da se zmanjša podvajanje prizadevanj.
   Nič v tem sporazumu se ne razume kot poseganje v obstoječe ali prihodnje ureditve za sodelovanje med podpisnicama.
   Člen IV
   Usklajevalni odbor in izvršilni sekretarji
   1.   Podpisnici ustanovita usklajevalni odbor, ki usklajuje in nadzoruje izvajanje dejavnosti v skladu s tem sporazumom. Vsaka podpisnica imenuje enako število članov usklajevalnega odbora in predlaga enega od imenovanih članov za vodjo delegacije. Usklajevalni odbor se sestane enkrat na leto izmenično v Republiki Koreji in Evropski uniji ali ob drugem dogovorjenem času in na drugem dogovorjenem kraju. Vodja delegacije podpisnice gostiteljice vodi sestanek.
   2.   Usklajevalni odbor preuči napredek in načrte dejavnosti v okviru tega sporazuma ter predlaga, uskladi in odobri prihodnje dejavnosti sodelovanja, ki jih zajema področje uporabe tega sporazuma, ob upoštevanju tehničnih prednosti ter stopnje prizadevanj za zagotovitev obojestranske koristi in vzajemnosti v skladu s Sporazumom.
   3.   Vse odločitve usklajevalnega odbora se sprejemajo soglasno.
   4.   Vsaka podpisnica predlaga izvršilnega sekretarja, ki v njenem imenu ukrepa v obdobjih med sestanki usklajevalnega odbora v vseh zadevah v zvezi s sodelovanjem v skladu s tem sporazumom. Izvršilni sekretarji so odgovorni za tekoče vodenje sodelovanja.
   Člen V
   Izvajanje
   1.   Vsaka podpisnica imenuje primerne subjekte za izvajanje dejavnosti v skladu s tem sporazumom.
   2.   Če usklajevalni odbor odobri dejavnost sodelovanja, po potrebi odobri projektni načrt v skladu s tem sporazumom in njegovimi pogoji.
   3.   Vsak projektni načrt navede subjekte, imenovane za izvajanje projekta, ter vključuje podrobne določbe za izvajanje dejavnosti sodelovanja, ki med drugim vključujejo tehnično področje uporabe in vodenje, veljavne odgovornosti v zvezi z dekontaminacijo, izmenjavo nerazkritih podatkov, izmenjavo opreme, obravnavanje intelektualne lastnine, skupne stroške, delitev stroškov in njihovo razporeditev, kot je primerno.
   Člen VI
   Razpoložljivost in razširjanje informacij
   1.   V skladu z veljavnimi zakoni in drugimi predpisi ter določbami tega sporazuma se vsaka podpisnica in njeni pooblaščeni zastopniki obvežejo, da bodo dali drugi podpisnici in njenim pooblaščenim zastopnikom prosto na voljo vse informacije, ki so potrebne za izvajanje dejavnosti sodelovanja v skladu s tem sporazumom.
   2.   Podpisnici in njuni pooblaščeni zastopniki podpirajo največje možno razširjanje informacij, ki jih imajo pravico razkrivati in so bile pridobljene ali namenjene za pridobivanje ali izmenjavo v skladu s tem sporazumom, pri čemer veljata zahteva po varovanju nerazkritih informacij in zahteva po zaščiti intelektualne lastnine, ustvarjene ali pridobljene v skladu s tem sporazumom.
   3.   Informacije, ki jih ena podpisnica pošlje drugi v skladu s tem sporazumom, so točne po najboljšem vedenju in prepričanju podpisnice pošiljateljice, vendar ta podpisnica ne jamči, da so poslane informacije primerne za vsako posebno uporabo ali uporabo podpisnice prejemnice ali tretje stranke. Informacije, ki jih podpisnici pripravita skupaj, so točne po najboljšem vedenju in prepričanju podpisnic. Nobena od podpisnic ne jamči za točnost skupaj pridobljenih informacij ali za njihovo primernost za kakršen koli poseben namen ali uporabo s strani podpisnic ali tretje stranke.
   Člen VII
   Intelektualna lastnina
   Zaščita in dodelitev intelektualne lastnine, ustvarjene ali pridobljene v času dejavnosti sodelovanja v skladu s tem sporazumom, se urejata z določbami iz Priloge A, ki je sestavni del tega sporazuma in se uporablja za vse dejavnosti, izvedene v skladu s tem sporazumom.
   Člen VIII
   Izmenjava osebja
   V zvezi z izmenjavami osebja med podpisnicama ali njunimi pooblaščenimi zastopniki v skladu s tem sporazumom se uporabljajo naslednje določbe:

               (a)

               vsaka podpisnica zagotovi izbor kvalificiranega osebja z znanjem, spretnostmi in usposobljenostjo, ki so potrebni za izvajanje dejavnosti, načrtovanih v skladu s tem sporazumom. O vsaki taki izmenjavi osebja se podpisnici vnaprej sporazumno dogovorita z izmenjavo pisem, v katerih se sklicujeta na ta sporazum in ustrezne določbe o intelektualni lastnini ter tudi na zadevno dejavnost sodelovanja;

               (b)

               vsaka podpisnica je odgovorna za izplačilo plač, zavarovanj in nadomestil svojemu izmenjanemu osebju;

               (c)

               podpisnica pošiljateljica plača stroške poti in bivanja v ustanovi gostiteljice za svoje izmenjano osebje, če to ni drugače dogovorjeno;

               (d)

               podpisnica gostiteljica uredi vse potrebno za primerno nastanitev izmenjanega osebja druge podpisnice (skupaj z družino, ki živi v njegovem gospodinjstvu) na obojestransko sprejemljivi, vzajemni osnovi;

               (e)

               podpisnica gostiteljica zagotovi izmenjanemu osebju druge podpisnice vso potrebno pomoč v zvezi z upravnimi formalnostmi (npr. pridobivanje vizumov) v skladu z ustreznimi zakoni in drugimi predpisi;

               (f)

               vsaka podpisnica zagotovi, da izmenjano osebje upošteva splošna pravila dela in varnostne predpise, ki veljajo v ustanovi gostiteljice;

               (g)

               vsaka podpisnica lahko na lastne stroške opazuje posebne dejavnosti preskušanj in analitično delo druge podpisnice na področjih sodelovanja iz člena II. Takšna opazovanja so mogoča ob obiskih osebja ob predhodnem soglasju podpisnice gostiteljice za vsak obisk posebej.

         Člen IX
   Izmenjava opreme, vzorcev itd.
   V primeru izmenjave, posojanja ali dobave opreme, instrumentov, vzorcev, materialov ali potrebnih rezervnih delov (v nadaljnjem besedilu „oprema itd.“) ene podpisnice ali njenih pooblaščenih zastopnikov drugi podpisnici ali njenim pooblaščenim zastopnikom se uporabljajo naslednje določbe, ki zajemajo pošiljanje in uporabo opreme itd.:

               (a)

               podpisnica pošiljateljica čim prej zagotovi podroben seznam opreme itd., ki se dobavlja, skupaj z ustreznimi specifikacijami ter tehnično in informacijsko dokumentacijo;

               (b)

               oprema itd., ki jo dobavlja podpisnica pošiljateljica, ostane v njeni lasti in se vrne podpisnici pošiljateljici na dan, ki ga določi usklajevalni odbor, razen če ni drugače dogovorjeno v projektnem načrtu iz člena V;

               (c)

               oprema itd. se začne uporabljati v ustanovi gostiteljice le na podlagi medsebojnega dogovora med podpisnicama; ter

               (d)

               podpisnica prejemnica zagotovi potrebne prostore za opremo itd. ter poskrbi za električno energijo, vodo, plin itd. v skladu s tehničnimi zahtevami, o katerih se podpisnici medsebojno dogovorita.

         Člen X
   Splošne določbe
   1.   Vsaka podpisnica izvaja dejavnosti iz tega sporazuma v skladu z veljavnimi zakoni in drugimi predpisi ter zagotovi sredstva v skladu z razpoložljivostjo zagotovljenih sredstev.
   2.   Če se podpisnici pisno ne dogovorita drugače, vse stroške, ki nastanejo zaradi sodelovanja v skladu s tem sporazumom, krije tista podpisnica, ki jih povzroči.
   3.   Vsa vprašanja glede razlage ali izvajanja v zvezi s tem sporazumom, ki se pojavijo v času njegove veljavnosti, se rešujejo sporazumno.
   4.   Ta sporazum se uporablja, kolikor zadeva Euratom, na ozemljih, kjer se uporablja Pogodba o ustanovitvi Euratoma, in na ozemljih držav, ki sodelujejo v programu za fuzijo Euratom kot polno pridružene tretje države.
   Člen XI
   Trajanje, spremembe in odpoved
   1.   Ta sporazum začne veljati z dnem, ko se podpisnici pisno uradno obvestita, da sta zaključili notranje postopke, potrebne za začetek veljavnosti, in ostane v veljavi pet (5) let. Če ena od podpisnic pisno ne obvesti druge podpisnice o svoji nameri po odpovedi tega sporazuma vsaj šest mesecev pred prenehanjem njegove veljavnosti, se ta samodejno podaljša za dodatnih pet (5) let.
   2.   Ta sporazum se lahko spremeni s pisnim sporazumom podpisnic.
   3.   Vsa skupna prizadevanja in poskusi, ki ob prenehanju veljavnosti ali odpovedi tega sporazuma še niso zaključeni, se lahko do zaključka nadaljujejo pod pogoji iz tega sporazuma.
   4.   Ta sporazum in kateri koli projektni načrt, sklenjen v skladu s tem sporazumom, se lahko po presoji katere koli podpisnice kadar koli odpove s pisnim obvestilom, ki ga podpisnica, ki želi ta sporazum ali projektni načrt odpovedati, pošlje šest (6) mesecev pred odpovedjo. Taka odpoved ne posega v pravice, ki so za podpisnici izhajale iz tega sporazuma ali projektnega načrta do dneva njegove odpovedi.
   5.   Ta sporazum je sestavljen v dveh izvodih v 21 jezikih (korejskem, angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem). Angleščina in korejščina sta verodostojna jezika.

      V potrditev navedenega so spodaj podpisani pooblaščenci podpisali ta sporazum.
      V Bruslju, dne dvaindvajsetega novembra leta dva tisoč šest, v dveh izvodih, v angleškem in korejskem jeziku

         ZA EVROPSKO SKUPNOST ZA ATOMSKO ENERGIJO, KI JO ZASTOPA KOMISIJA EVROPSKIH SKUPNOSTI

         ZA VLADO REPUBLIKE KOREJE

   PRILOGA A

      PRAVICE INTELEKTUALNE LASTNINE

   Pravice intelektualne lastnine, ustvarjene ali pridobljene v skladu s tem sporazumom, se dodelijo na naslednji način:
   I.   Uporaba

   Ta priloga se uporablja za vse dejavnosti sodelovanja v skladu s tem sporazumom, razen če ni drugače dogovorjeno.
   II.   Lastništvo, dodelitev in uresničevanje pravic

   A.   V tem sporazumu ima „intelektualna lastnina“ pomen, kot je opredeljen v členu 2 Konvencije o ustanovitvi Svetovne organizacije za intelektualno lastnino, podpisane v Stockholmu dne 14. julija 1967.
   B.   Ta priloga obravnava dodelitev pravic, udeležbe in licenčnin podpisnicama. Vsaka podpisnica zagotovi, da lahko druga podpisnica pridobi pravice do intelektualne lastnine, ki se ji dodelijo v skladu s to prilogo. Ta priloga sicer ne spreminja veljavnosti ali posega v veljavnost dodelitve teh pravic, udeležbe in licenčnin podpisnici ter njenim državljanom, ki se določi v skladu z zakoni in prakso podpisnice.
   C.   Odpoved ali potek tega sporazuma ne vpliva na pravice ali obveznosti iz te priloge.

               1.

               V primeru dejavnosti sodelovanja podpisnic se intelektualna lastnina, ki izhaja iz skupnega raziskovanja, tj. raziskovanja, ki ga podpirata obe podpisnici, obravnava v sklopu programa tehnološkega upravljanja (PTU) v skladu z naslednjimi načeli:

                           (a)

                           podpisnici se v razumnem roku vzajemno obvestita o vseh pravicah intelektualne lastnine, ki izhajajo iz tega sporazuma (ali iz ustreznih izvedbenih dogovorov);

                           (b)

                           če ni drugače dogovorjeno, lahko pravice in udeležbo na intelektualni lastnini, ki je ustvarjena v času skupnega raziskovanja, koristita obe podpisnici brez ozemeljskih omejitev;

                           (c)

                           vsaka podpisnica pravočasno poskrbi za varstvo intelektualne lastnine, do katere je pridobila pravice in udeležbo v skladu s programom tehnološkega upravljanja;

                           (d)

                           vsaka podpisnica ima neizključno, nepreklicno, brezplačno licenco za uporabo vse intelektualne lastnine, ki izhaja iz tega sporazuma, le za namene raziskovanja;

                           (e)

                           gostujoči raziskovalci, ki so sodelovali pri ustvarjanju intelektualne lastnine, pridobijo pravice intelektualne lastnine in deleže od licenčnine, ki jo zaslužijo ustanove gostiteljice s prodajo licenčnih pravic take intelektualne lastnine, v skladu s politiko ustanov gostiteljice. Vsaka podpisnica gostujočim raziskovalcem prizna enako ugodno obravnavanje, kot ga prizna lastnim državljanom, v zvezi s podelitvijo navedenih pravic intelektualne lastnine in deležev licenčnine. Poleg tega ima vsak gostujoči raziskovalec, opredeljen kot izumitelj, pravico do enakega obravnavanja, kot ga imajo državljani podpisnice gostiteljice, glede nagrad, bonitet, koristi ali drugih nagrad, v skladu s politiko ustanove gostiteljice.

               2.

               V primeru dejavnosti sodelovanja, ki niso skupno raziskovanje, ki ga zajemajo določbe odstavka II.D(1), v obsegu, ki ga določajo njeni zakoni in drugi predpisi, vsaka podpisnica zahteva, da vsi udeleženci sklenejo posebne sporazume v zvezi z izvajanjem dejavnosti skupnega raziskovanja ter ustreznih pravic in obveznosti udeležencev. Glede intelektualne lastnine bodo takšni sporazumi med drugim običajno obravnavali lastništvo, varstvo, pravice do uporabe v raziskovalne namene, izkoriščanje in razširjanje, vključno z dogovori za skupno objavo, pravice in obveznosti gostujočih raziskovalcev ter postopke za reševanje sporov. Sporazumi lahko obravnavajo tudi druga vprašanja, kot so dostop do primarnih in sekundarnih informacij, prodaja licenčnih pravic ter končni izsledki.

         E.   Ob vzdrževanju pogojev za konkurenčnost na področjih iz tega sporazuma si podpisnici prizadevata, da se pravice, pridobljene v skladu s tem sporazumom in ureditvijo v skladu z njim, izvajajo na način, s katerim se spodbuja zlasti (i) uporaba ustvarjenih ali drugače pridobljenih informacij v skladu s tem sporazumom ter njihovo razširjanje v skladu s pogoji iz tega sporazuma, z določbami iz oddelka IV Sporazuma in z vsemi pravili, ki so v veljavi v domači zakonodaji podpisnic, ki ureja obravnavanje občutljivih ali zaupnih informacij na jedrskem področju, ter (ii) sprejetje in izvajanje mednarodnih standardov.
   III.   Avtorska dela

   V skladu s pogoji tega sporazuma se avtorska dela v lasti podpisnic obravnavajo skladno s Sporazumom o trgovinskih vidikih pravic intelektualne lastnine, ki ga upravlja Svetovna trgovinska organizacija.
   IV.   Znanstvena literarna dela

   V skladu z obravnavanjem, ki je določeno za nerazkrite informacije v oddelku V, se uporabljajo naslednji postopki:

               A.

               vsaka podpisnica je v vseh državah upravičena do neizključne, nepreklicne, brezplačne licence za prevajanje, ponatis in javno distribucijo informacij, ki so objavljene v znanstvenih in tehničnih revijah, člankih, poročilih, knjigah ali drugih medijih in neposredno izhajajo iz skupnega raziskovanja podpisnic ali v njunem imenu v skladu s tem sporazumom;

               B.

               na vseh izvodih del, varovanih z avtorskimi pravicami, namenjenih javni distribuciji in pripravljenih v skladu s to določbo, so navedena imena avtorjev dela, razen če avtor to izrecno zavrne. Prav tako je na njih jasno vidno potrdilo o skupni podpori podpisnic.

         V.   Nerazkrite informacije

   A.   Dokumentacijske nerazkrite informacije

               1.

               Vsaka podpisnica čim prej določi, katerih informacij v zvezi s tem sporazumom ne želi razkriti, ob tem med drugim upošteva naslednja merila:

                           (a)

                           informacije so tajne v takem smislu, da kot celota ali kot njeni deli v določeni obliki ali sestavi niso splošno znane ali enostavno dostopne z zakonitimi sredstvi;

                           (b)

                           informacije imajo dejansko ali potencialno tržno vrednost zaradi svoje tajnosti in

                           (c)

                           za informacije veljajo ukrepi, ki jih je v danih okoliščinah sprejela upravičena oseba, da ohrani njihovo tajnost.

                     Če ni drugače določeno, se lahko podpisnici v določenih primerih sporazumeta, da se nobene informacije, ki se pridobivajo, izmenjujejo ali ustvarjajo v času skupnega raziskovanja v skladu s tem sporazumom, ne razkrivajo, niti v celoti niti po delih.

               2.

               Vsaka podpisnica zagotovi, da druga podpisnica nerazkrite informacije v skladu s tem sporazumom in njihovo zaupno naravo takoj prepozna kot take, kar lahko na primer stori z ustreznim označevanjem ali omejevalnim napotkom. To velja tudi za razmnoževanje navedenih informacij v celoti ali po delih.
               Podpisnica, ki prejema nerazkrite informacije v skladu s tem sporazumom, upošteva njihovo zaupno naravo. Te omejitve samodejno prenehajo, ko lastnik svoje informacije razkrije brez omejitev.

               3.

               Nerazkrite informacije, ki se posredujejo v skladu s tem sporazumom, podpisnica prejemnica lahko razširja osebam, ki so pri njej zaposlene, vključno s pogodbeniki in drugimi zadevnimi oddelki te podpisnice, ki so pooblaščeni za posebne namene tekočega skupnega raziskovanja, zaradi potrebe po seznanitvi in pod pogojem, da se vsaka na tak način razširjena nerazkrita informacija zaščiti v skladu s tem sporazumom ter z zakoni in drugimi predpisi vsake podpisnice ter je zlahka prepoznavna kot taka, kakor je določeno zgoraj.

         B.   Nedokumentacijske nerazkrite informacije
   Nedokumentacijske nerazkrite ali druge zaupne ali tajne informacije, ki se pridobivajo na seminarjih in drugih srečanjih v skladu s tem sporazumom, ali informacije, ki izhajajo iz zaposlovanja osebja, uporabe naprav ali skupnih projektov, se s strani podpisnic ali njunih pooblaščenih zastopnikov obravnavajo v skladu z načeli, ki so določena za dokumentacijske informacije v tem sporazumu, vendar pod pogojem, da je bil prejemnik takih nerazkritih ali drugih zaupnih ali tajnih informacij pisno seznanjen z zaupnim značajem posredovanih informacij takoj ob njihovem posredovanju.
   C.   Nadzor
   Vsaka podpisnica si prizadeva zagotoviti, da se nerazkrite informacije, ki jih prejme v skladu s tem sporazumom, nadzorujejo tako, kot je v njem predvideno. Če ena od podpisnic ugotovi, da je, ali se upravičeno lahko pričakuje, da bo nemogoče izpolniti določbe o nerazširjanju iz odstavkov A in B zgoraj, o tem takoj obvesti drugo podpisnico. Podpisnici se nato posvetujeta o določitvi primernega poteka dejavnosti.
   VI.   Reševanje sporov ter nove vrste intelektualne lastnine in nepredvidena intelektualna lastnina

   A.   Spori med podpisnicama glede intelektualne lastnine se rešujejo v skladu s členom X.3 tega sporazuma.
   Vseeno se lahko takšen spor, na podlagi medsebojnega dogovora podpisnic, predloži mednarodnemu arbitražnemu sodišču za zavezujočo arbitražo v skladu z veljavnimi pravili mednarodnega prava. Če ni dogovorjeno drugače, to urejajo arbitražna pravila UNCITRAL.
   B.   V primeru, da ena od podpisnic sklepa, da lahko iz dejavnosti sodelovanja v skladu s tem sporazumom nastane nova vrsta intelektualne lastnine, ki ni zajeta v programu tehnološkega upravljanja ali sporazumu med imenovanimi enotami, ali če nastanejo druge nepredvidene težave, podpisnici takoj začneta z razpravami o tem, kako zagotoviti primerno zaščito, izkoriščanje in razširjanje zadevne intelektualne lastnine na svojih ozemljih.


title: Sklep (EU) 2015/41 Evropskega parlamenta in Sveta z dne 17. decembra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/006 PL/Fiat Auto Poland S.A s Poljske)

text:
               14.1.2015

               SL

               Uradni list Evropske unije

               L 8/12

         SKLEP (EU) 2015/41 EVROPSKEGA PARLAMENTA IN SVETA
   z dne 17. decembra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
   (vloga EGF/2013/006 PL/Fiat Auto Poland S.A s Poljske)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3),
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (2) ter zlasti drugega odstavka člena 23,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3) in zlasti člena 12,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (4) ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Poljska je 29. julija 2013 predložila vlogo za uporabo sredstev ESPG v zvezi z odpuščanjem presežnih delavcev v podjetju Fiat Auto Poland S.A ter pri 21 dobaviteljih in proizvajalcih v poproizvodni fazi in jo do 16. junija 2014 dopolnjevala z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 259 610 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Poljska –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 1 259 610 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 17. decembra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 406, 30.12.2006, str. 1.

      (2)  UL L 347, 20.12.2013, str. 855.

      (3)  UL L 347, 20.12.2013, str. 884.

      (4)  UL C 373, 20.12.2013, str. 1.


title: Sklep Komisije z dne 2. oktobra 1997 o spremembi Sklepa 93/53/EGS o ustanovitvi znanstvenega odbora za označbe porekla, geografske označbe in certifikate posebnega značajaBesedilo velja za EGP

text:
Pomembno pravno obvestilo

|

31997D0656

Uradni list L 277 , 10/10/1997 str. 0030 - 0030

		Sklep Komisijez dne 2. oktobra 1997o spremembi Sklepa 93/53/EGS o ustanovitvi znanstvenega odbora za označbe porekla, geografske označbe in certifikate posebnega značaja(Besedilo velja za EGP)(97/656/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ker je treba podrobno določiti pogoje, ki jih morajo upoštevati člani odbora pri opravljanju svojih pristojnosti,SKLENILA:Edini ČlenSklep 93/53/EGS se spremeni:1. prvi stavek člena 6 (1) se nadomesti:"Člani se imenujejo za obdobje treh let.";2. Člen 6 (2) se nadomesti:"2. Po preteku obdobja treh ali dveh let, odvisno od primera, ostanejo člani, predsednik in podpredsednik na položajih, dokler niso zamenjani ali so njihovi mandati obnovljeni.";3. Člen 9 se nadomesti:"Člen 91. Če predstavnik Komisije obvesti člane odbora, da velja zahtevano mnenje za vprašanje zaupne narave, ti člani brez poseganja v člen 214 Pogodbe ne smejo razkriti informacij, ki so jih pridobili pri delu v odboru.2. Člani ne bodo niti med mandatom niti po njem za poklicne namene uporabljali informacij, ki so jih pridobili v funkciji članov odbora.";4. vstavi se naslednji člen:"Člen 10Člani se bodo pri opravljanju svojih dolžnosti izogibali vsakršnega navzkrižja interesov."V Bruslju, 2. oktobra 1997Za KomisijoFranz FischlerČlan Komisije--------------------------------------------------


title: Sklep Komisije z dne 1. junija 2015 o ustanovitvi foruma na visoki ravni za izboljšanje delovanja verige preskrbe s hrano

text:
               2.6.2015

               SL

               Uradni list Evropske unije

               C 179/3

         SKLEP KOMISIJE
   z dne 1. junija 2015
   o ustanovitvi foruma na visoki ravni za izboljšanje delovanja verige preskrbe s hrano
   (2015/C 179/03)
   EVROPSKA KOMISIJE JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               V skladu s členom 173(1) Pogodbe imajo Unija in države članice nalogo, da zagotovijo pogoje, potrebne za konkurenčnost industrije Unije, zlasti s spodbujanjem okolja, ki je naklonjeno sodelovanju med podjetji. Zlasti člen 173(2) poziva države članice, da se med seboj posvetujejo v povezavi s Komisijo in po potrebi uskladijo svoje ukrepanje na področju industrije. Komisija lahko da kakršno koli koristno pobudo za spodbujanje takšnega usklajevanja.

               (2)

               Komisija je leta 2010 ustanovila strokovno skupino v obliki foruma na visoki ravni za izboljšanje delovanja verige preskrbe s hrano (v nadaljnjem besedilu: forum), ki naj bi Komisiji pomagala pri oblikovanju močne industrijske politike v agroživilskem sektorju, tako da sledi priporočilu skupine na visoki ravni za konkurenčnost agroživilske industrije in izvaja pobude iz sporočila z naslovom „Bolje delujoča veriga preskrbe s hrano v Evropi“ iz leta 2009.

               (3)

               Do leta 2014 je forum na visoki ravni za izboljšanje delovanja verige preskrbe s hrano po holističnem pristopu prispeval k obširni analizi glavnih dejavnikov konkurenčnosti celotne verige preskrbe s hrano. Priznal je potrebo po skladnosti med vsemi področji politik, ki zadevajo prehransko verigo Unije, zlasti na področju kmetijstva, varnosti hrane, prehrane in zdravja, okolja, trgovine, finančnih trgov, raziskav in inovacij ter splošnejše industrijske politike.

               (4)

               V končnem poročilu z dne 15. oktobra 2014 je 47 članov foruma soglasno pozvalo Komisijo, naj forumu odobri nov mandat za nadaljevanje konstruktivnega dialoga med evropskimi zasebnimi in javnimi deležniki o ključnih vprašanjih politik ter tudi novih izzivih, ki vplivajo na konkurenčnost celotne verige preskrbe s hrano.

               (5)

               V končnem poročilu so priporočila o različnih temah, za katere bi bile potrebne nadaljnje razprave in pobude v okviru naslednjega foruma, kot so konkurenčnost ter mala in srednja podjetja, trgovinske prakse med podjetji, notranji trg, dostop na trg, trajnost, socialna razsežnost, inovacije, cene. V prihodnosti so lahko v središču dejavnosti foruma tudi druga vprašanja, pomembna za konkurenčnost verige preskrbe s hrano.

               (6)

               Delo foruma bi se zato moralo nadaljevati.

               (7)

               Članstvo v forumu bi moralo biti odprto za nacionalne organe iz vseh držav članic, da se olajša izmenjava dobrih praks, ter za zadevne deležnike iz industrije in civilne družbe, zlasti predstavnike potrošnikov, sindikatov in nevladnih organizacij. Zastopanje zasebnih organizacij bi bilo treba vzpostaviti na podlagi javnega povabila k oddaji prijav, da se zagotovi uravnotežena zastopanost deležnikov.

               (8)

               Brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom (1) bi bilo treba za člane foruma določiti pravila o razkritju informacij.

               (9)

               Osebne podatke bi bilo treba obdelovati v skladu z Uredbo (ES) št. 45/2001 Evropskega parlamenta in Sveta (2).

               (10)

               Primerno je določiti obdobje uporabe tega sklepa. Komisija bo pravočasno proučila, ali bi bilo podaljšanje priporočljivo –

         SKLENILA:
   Člen 1
   Predmet urejanja
   Forum na visoki ravni za izboljšanje delovanja verige preskrbe s hrano (v nadaljnjem besedilu: forum) se ustanovi z učinkom od datuma sprejetja tega sklepa.
   Člen 2
   Naloge
   Forum Komisiji pomaga pri oblikovanju industrijske politike v agroživilskem sektorju in pri razvoju s tem povezanih ukrepov politike, ki izboljšujejo delovanje verige preskrbe s hrano. V ta namen in na podlagi priporočil iz končnega poročila foruma, sprejetega 15. oktobra 2014, se v svojih razpravah osredotoča na relevantna vprašanja, kot so:

               —

               konkurenčnost prehranske verige ter mala in srednja podjetja,

               —

               trgovinske prakse med podjetji,

               —

               notranji trg,

               —

               dostop na trg in trgovina,

               —

               trajnost,

               —

               socialna razsežnost,

               —

               inovacije,

               —

               cene,

               —

               prihodnji izzivi, ki vplivajo na konkurenčnost verige preskrbe s hrano.

         Člen 3
   Posvetovanje
   Komisija se s forumom lahko posvetuje tudi o katerem koli drugem vprašanju, povezanem z delovanjem verige preskrbe s hrano na notranjem trgu, da se pripravijo nova priporočila.
   Člen 4
   Sestava – imenovanje
   1.   Forum ima največ 50 članov.
   2.   Forum sestavljajo naslednji člani:

               (a)

               nacionalni organi držav članic, pristojni za živilski sektor na ministrski ravni;

               (b)

               organizacije, dejavne na področju agroživilske industrije ter trgovine in distribucije kmetijsko-živilskih proizvodov v Uniji;

               (c)

               krovna združenja in zveze na ravni EU, ki zastopajo kmetijstvo, živilskopredelovalno industrijo in trgovino ter distribucijo kmetijsko-živilskih proizvodov v Uniji;

               (d)

               nevladne organizacije s strokovnim znanjem na področju verige preskrbe s hrano.

         3.   Nacionalni organi držav članic imenujejo svojega predstavnika v pripravljalni skupini iz člena 5(2).
   Druge člane iz organizacij s strokovnim znanjem na področjih iz členov 2 in 3, ki so se odzvale na povabilo k oddaji prijav, imenuje generalni direktor Generalnega direktorata za notranji trg, industrijo, podjetništvo ter mala in srednja podjetja. Navedene organizacije imenujejo svoje predstavnike v forumu in pripravljalni skupini iz člena 5(2).
   Komisija lahko zavrne predstavnika, ki ga predlaga organizacija, če na podlagi utemeljenih razlogov, določenih v poslovniku skupine, meni, da je kandidatura neprimerna. V takih primerih je zadevna organizacija pozvana, da predlaga drugega predstavnika.
   4.   Člani so imenovani za celotno obdobje uporabe tega sklepa. Svoje naloge opravljajo, dokler niso zamenjani v skladu z odstavkom 5 ali dokler se jim ne izteče mandat.
   5.   Člane je do izteka mandata mogoče zamenjati v katerem koli od naslednjih primerov:

               (a)

               kadar odstopijo;

               (b)

               kadar ne morejo več učinkovito prispevati k delu foruma;

               (c)

               kadar ne upoštevajo člena 339 Pogodbe.

         6.   Imena članov se objavijo na spletišču Generalnega direktorata za notranji trg, industrijo, podjetništvo ter mala in srednja podjetja ter v registru strokovnih skupin Komisije in drugih podobnih subjektov (v nadaljnjem besedilu: register).
   Imena članov se zbirajo, upravljajo in objavljajo v skladu z Uredbo (ES) št. 45/2001.
   Člen 5
   Delovanje
   1.   Forumu predseduje predstavnik Komisije. Ta pripravi končno poročilo o dejavnostih foruma, naslovljeno na Komisijo.
   2.   Pripravljalna skupina, v nadaljnjem besedilu: skupina „šerpe“, pripravlja razprave, stališča in mnenja za oblikovanje končnega poročila foruma. Skupino „šerpe“ sestavljajo visoki predstavniki posameznih članov foruma. Predseduje ji predstavnik Komisije.
   3.   Forum lahko v dogovoru s službami Komisije sestavi podskupine za preučitev posebnih vprašanj v okviru mandata, ki ga določi forum ali skupina „šerpe“. Take podskupine se razpustijo takoj, ko izpolnijo svoj mandat.
   4.   Predstavnik Komisije lahko priložnostno pozove strokovnjake s posebnim znanjem o določeni zadevi na dnevnem redu, da sodelujejo pri delu foruma, skupine „šerpe“ ali podskupin. Predstavnik Komisije lahko poleg tega podeli status opazovalca posameznikom, organizacijam v skladu z določbo 8(3) horizontalnih pravil o strokovnih skupinah, in državam kandidatkam.
   5.   Sestanki foruma, skupine „šerpe“ in podskupin načeloma potekajo v prostorih Komisije. Komisija zagotovi tajniške storitve. Sestankov foruma, skupine „šerpe“ in podskupin se lahko udeležujejo tudi drugi zainteresirani uradniki Komisije.
   6.   Člani foruma, njihovi predstavniki v skupini „šerpe“ in podskupinah ter povabljeni strokovnjaki in opazovalci spoštujejo obveznosti varovanja poslovne skrivnosti, določene v pogodbah in njunih izvedbenih pravilih, ter Pravilnik Komisije o varnosti v zvezi z zaščito tajnih podatkov Unije iz Priloge k Sklepu 2001/844/ES, ESPJ, Euratom. Če teh obveznosti ne spoštujejo, lahko Komisija sprejme vse ustrezne ukrepe.
   7.   Komisija objavi vse relevantne dokumente o dejavnostih foruma (kot so dnevni redi, zapisniki in prispevki sodelujočih) v registru ali prek povezave iz registra na posebno spletno stran. Dokument se ne objavi, kadar bi njegovo razkritje oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (3).
   Komisija lahko po potrebi prevede celoto ali del teh dokumentov v vse uradne jezike Unije.
   Člen 6
   Stroški sestankov
   1.   Sodelujoči v dejavnostih foruma, skupine „šerpe“ in podskupin za svoje storitve niso plačani.
   2.   Potne stroške in stroške bivanja, ki jih imajo sodelujoči v dejavnostih foruma, skupine „šerpe“ in podskupin, Komisija povrne v skladu s svojimi veljavnimi določbami.
   3.   Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 7
   Uporaba
   Ta sklep preneha veljati 31. decembra 2019.

      V Bruslju, 1. junija 2015

            Za Komisijo

         Elżbieta BIEŃKOWSKA

            Članica Komisije

      (1)  Sklep Komisije 2001/844/ES, ESPJ, Euratom z dne 29. novembra 2001 o spremembah njenega poslovnika (UL L 317, 3.12.2001, str. 1).

      (2)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (3)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).


title: 2010/527/EU: Sklep Evropskega parlamenta z dne 5. maja 2010 o zaključku poslovnih knjig Evropskega centra za spremljanje drog in zasvojenosti z drogami za proračunsko leto 2008

text:
               25.9.2010

               SL

               Uradni list Evropske unije

               L 252/163

         SKLEP EVROPSKEGA PARLAMENTA
   z dne 5. maja 2010
   o zaključku poslovnih knjig Evropskega centra za spremljanje drog in zasvojenosti z drogami za proračunsko leto 2008
   (2010/527/EU)
   EVROPSKI PARLAMENT,
   ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2008,
   ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2008, skupaj z odgovori centra (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), zlasti člena 15,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0067/2010),

               1.

               odobri zaključek poslovnih knjig Evropskega centra za spremljanje drog in zasvojenosti z drogami za proračunsko leto 2008;

               2.

               naroči svojemu predsedniku, naj ta sklep posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 148.

      (2)  UL L 248, 16.9.2002, str. 1.

      (3)  UL L 376, 27.12.2006, str. 1.

      (4)  UL L 357, 31.12.2002, str. 72.


title: Sklep Evropskega parlamenta z dne 5. maja 2010 o razrešnici glede izvrševanja splošnega proračuna Evropske unije za proračunsko leto 2008, Oddelek IV – Sodišče

text:
               25.9.2010

               SL

               Uradni list Evropske unije

               L 252/85

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja splošnega proračuna Evropske unije za proračunsko leto 2008, Oddelek IV – Sodišče
   (2010/500/EU)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2008 (1),
   ob upoštevanju končnih letnih računovodskih izkazov Evropskih skupnosti za proračunsko leto 2008 – zvezek I (C7-0175/2009) (2),
   ob upoštevanju letnega poročila Sodišča organu, pristojnemu za podeljevanje razrešnice, o notranjih revizijah, opravljenih leta 2008,
   ob upoštevanju letnega poročila Računskega sodišča za proračunsko leto 2008, skupaj z odgovori institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo Računsko sodišče predloži v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES ter členov 314(10), 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, zlasti členov 50, 86, 145, 146 in 147 (5),
   upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0079/2010),

               1.

               sodnemu tajniku Sodišča Evropskih skupnosti podeli razrešnico glede izvrševanja proračuna za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 71, 14.3.2008.

      (2)  UL C 273, 13.11.2009, str. 1.

      (3)  UL C 269, 10.11.2009, str. 1.

      (4)  UL C 273, 13.11.2009, str. 122.

      (5)  UL L 248, 16.9.2002, str. 1.
    ---documentbreak---

               25.9.2010

               SL

               Uradni list Evropske unije

               L 252/86

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2008, Oddelek IV – Sodišče
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2008 (1),
   ob upoštevanju končnih letnih računovodskih izkazov Evropskih skupnosti za proračunsko leto 2008 – zvezek I (C7-0175/2009) (2),
   ob upoštevanju letnega poročila Sodišča organu, pristojnemu za podeljevanje razrešnice, o notranjih revizijah, opravljenih leta 2008,
   ob upoštevanju letnega poročila Računskega sodišča za proračunsko leto 2008, skupaj z odgovori institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo Računsko sodišče predloži v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES ter členov 314(10), 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0079/2010),

               1.

               ugotavlja, da je imelo Sodišče leta 2008 na voljo sredstva za prevzem obveznosti v skupnem znesku 297 000 000 EUR (2007: 275 000 000 EUR) s stopnjo izkoriščenosti 98,20 %, kar presega povprečje preostalih institucij (95,67 %);

               2.

               je seznanjen, da je Računsko sodišče v letnem poročilu navedlo, da so bile pri reviziji pogodbe o opravljanju storitev, ki jo je Sodišče sklenilo po odprtem postopku za javna naročila, ki ga je razpisalo skupaj z državo članico, odkrite slabosti v sistemu notranjega nadzora za izvedbo tega razpisnega postopka. ugotavlja, da je Računsko sodišče odkrilo, da je bil zaradi teh pomanjkljivosti prekratek rok, v katerem so morali ponudniki pridobiti razpisne specifikacije (kršitev člena 98 finančne uredbe), v obvestilu o pogodbi je bilo navedeno, da je treba ponudbe predložiti samo v enem jeziku (kršitev člena 125c izvedbenih pravil (6) finančne uredbe) in da bo za odpiranje ponudb sklican zaprt sestanek (kršitev člena 118(3) izvedbenih pravil);

               3.

               je seznanjen s pojasnilom Sodišča, zlasti da je bil urnik, čeprav natrpan, v skladu s časovnimi omejitvami, ki so uradno navedene v finančni uredbi; je seznanjen, da je bil kratki rok posledica želje, da bi pogodbo sklenili v roku, ki bo izbranemu ponudniku omogočal, da bo operativen do predaje novega nepremičninskega kompleksa, in tudi potrebe, da se določi dovolj dolg rok, da lahko ponudniki pripravijo ponudbo;

               4.

               prav tako je seznanjen s pojasnilom Sodišča, da je bil javni razpis objavljen samo v francoščini (običajna praksa v zadevni državi članici) zaradi pomanjkanja usklajevanja, vendar je bilo v razpisni dokumentaciji navedeno, da se lahko ponudbe vložijo v katerem koli uradnem jeziku Evropske unije; prav tako je seznanjen s pojasnilom, da bi se bili ponudniki lahko udeležili sestanka odbora za odpiranje ponudb, če bi želeli;

               5.

               odobrava predlog Računskega sodišča, da mora Sodišče uvesti razširjene postopke javnih naročil, s katerimi bi odredbodajalskim službam olajšali organizacijo razpisnih postopkov in nadzor spoštovanja predpisanih obveznosti;

               6.

               je seznanjen, da poleg pripomb o omenjenem javnem razpisu v letnem poročilu Računskega sodišča ni drugih opomb glede Sodišča Evropskih skupnosti;

               7.

               je zadovoljen zaradi učinkovitega delovanja nedavno ustanovljenega oddelka za notranjo revizijo pri Sodišču Evropskih skupnosti in pozdravlja njegova priporočila za potrditev, odobritev in plačilo izdatkov ter dejstvo, da so bila ta priporočila uresničena, zlasti revizija sistema za prenos nalog in pogoji nadaljnjega prenosa, samoocenjevanje notranjih nadzornih sistemov, pogostejše naknadno preverjanje in izboljšanje postopkov dokumentiranja; je seznanjen z izidi revizije upoštevanja zakonodajnih obveznosti glede posredovanja in razkrivanja proračunskih in finančnih informacij, kar je pripeljalo do ukrepov za boljše upravljanje in boljši notranji nadzor javnih pogodb, pa tudi do revizij javnih razpisov za knjižnico in nadomestil;

               8.

               pozdravlja vse krajše postopke na Sodišču Evropskih skupnosti, zlasti postopke predhodnega odločanja; kljub temu meni, da so postopki še vedno predolgi; je seznanjen z zmanjšanjem števila zaključenih zadev (333 sodb in 161 sklepov v primerjavi s 379 sodbami in 172 sklepi leta 2007), vendar je bilo postopkov predhodnega odločanja precej več; prav tako opaža, da je bilo leta 2008 predloženih največ zadev (592) po letu 1979, kar je pomenilo manjše povečanje števila odprtih zadev na koncu leta 2008 (767 zadev, na koncu leta 2007 pa 741);

               9.

               pozdravlja dejstvo, da je bilo leta 2008 na Sodišču prve stopnje za 52 % več končanih zadev, nekoliko pa so se skrajšali tudi postopki, vendar ne še dovolj; kljub vsemu opaža, da je bilo število novih zadev leta 2008 izjemno veliko (629 novih zadev v primerjavi s 522 leta 2007), zato je vse več zaostankov pri odprtih zadevah tudi na Sodišču prve stopnje (s 1 154 leta 2007 na 1 178 leta 2008);

               10.

               je seznanjen, da je Sodišče za uslužbence, ki je imelo leta 2008 prvo delno triletno obnovo, končalo manj zadev kot leta 2007, vendar se je število odprtih zadev nekoliko zmanjšalo (z 235 leta 2007 na 217 leta 2008) zaradi precej manjšega števila novih vlog (111 v primerjavi s 157 leta 2007);

               11.

               pozdravlja novi integrirani sistem za upravljanje in finančni nadzor (SAP), ki deluje od 1. januarja 2008 in je omogočil prihranke v proračunu in večjo učinkovitost za tri udeležene institucije (Svet, Sodišče in Računsko sodišče);

               12.

               pozdravlja uspešno medinstitucionalno sodelovanje z Računskim sodiščem glede usposabljanja, ki še vedno poteka;

               13.

               je seznanjen z nadaljnjimi ukrepi Sodišča po pripombah Parlamenta in Računskega sodišča v prejšnjih sklepih o razrešnici in poročilih, zlasti pozdravlja ukrepe za uvedbo izbirnega postopka za zaposlovanje pomožnih pogodbenih delavcev; vendar obžaluje zadržanost Sodišča Evropskih skupnosti glede objave izjav o finančnih interesih članov in zahteva, naj nemudoma začne izvajati to prakso;

               14.

               želi pohvaliti Sodišče za stalno prakso, da v svoje poročilo o dejavnostih vključi poglavje o nadaljnjem ukrepanju med letom prejšnjih sklepov o razrešnici Parlamenta in poročil Računskega sodišča.

      (1)  UL L 71, 14.3.2008.

      (2)  UL C 273, 13.11.2009, str. 1.

      (3)  UL C 269, 10.11.2009, str. 1.

      (4)  UL C 273, 13.11.2009, str. 122.

      (5)  UL L 248, 16.9.2002, str. 1.

      (6)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 357, 31.12.2002, str. 1).


title: 2012/364/EU: Sklep Sveta z dne 25. junija 2012 o stališču Evropske unije v Skupnem odboru EGP v zvezi s spremembo Priloge II (Tehnični predpisi, standardi, preskušanje in certificiranje) k Sporazumu EGP

text:
               7.7.2012

               SL

               Uradni list Evropske unije

               L 177/5

         SKLEP SVETA
   z dne 25. junija 2012
   o stališču Evropske unije v Skupnem odboru EGP v zvezi s spremembo Priloge II (Tehnični predpisi, standardi, preskušanje in certificiranje) k Sporazumu EGP
   (2012/364/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(2), člena 114(1) in člena 207(2) v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Uredbo (ES) št. 764/2008 Evropskega parlamenta in Sveta z dne 9. julija 2008 o določitvi postopkov za uporabo nekaterih nacionalnih tehničnih pravil za proizvode, ki se zakonito tržijo v drugi državi članici (2), je treba vključiti v Sporazum o Evropskem gospodarskem prostoru (v nadaljnjem besedilu: Sporazum EGP).

               (2)

               Uredbo (ES) št. 765/2008 Evropskega Parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov (3) je treba vključiti v Sporazum EGP.

               (3)

               Sklep št. 768/2008/ES Evropskega parlamenta in Sveta z dne 9. julija 2008 o skupnem okviru za trženje proizvodov (4) je treba vključiti v Sporazum EGP.

               (4)

               Sklep št. 768/2008/ES določa skupna načela in referenčne določbe za prihodnjo zakonodajo, ki usklajuje pogoje za trženje proizvodov ter referenčno besedilo za obstoječo zakonodajo.

               (5)

               Uredba (ES) št. 764/2008 razveljavlja Odločbo št. 3052/95/ES Evropskega parlamenta in Sveta z dne 13. decembra 1995 o vzpostavitvi postopka izmenjave informacij o nacionalnih ukrepih, ki odstopajo od načela prostega pretoka blaga v Skupnosti (5), ki je vključena v Sporazum EGP. Sporazum EGP bi bilo treba spremeniti, da se upošteva Uredba (ES) št. 764/2008.

               (6)

               Uredba (ES) št. 765/2008 razveljavlja Uredbo Sveta (EGS) št. 339/93 z dne 8. februarja 1993 o preverjanju skladnosti s pravili o varnosti proizvodov za izdelke, uvožene iz tretjih držav (6), ki je vključena v Sporazum EGP. Sporazum EGP bi bilo treba spremeniti, da se upošteva Uredba (ES) št. 765/2008.

               (7)

               Sklep št. 768/2008/ES razveljavlja Sklep Sveta 93/465/EGS z dne 22. julija 1993 o modulih za različne faze postopkov ugotavljanja skladnosti in o pravilih za pritrditev in uporabo znaka skladnosti CE, ki so namenjeni uporabi v direktivah o tehnični uskladitvi (7), ki je vključen v Sporazum EGP. Sporazum EGP bi bilo treba spremeniti, da se upošteva Sklep št. 768/2008/ES.

               (8)

               Prilogo II k Sporazumu EGP bi bilo zato treba ustrezno spremeniti.

               (9)

               Zato bi moralo stališče Unije v Skupnem odboru EGP temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče Unije v Skupnem odboru EGP o predlagani spremembi Priloge II (Tehnični predpisi, standardi, preskušanje in certificiranje) k Sporazumu EGP temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Luxembourgu, 25. junija 2012

            Za Svet

            Predsednica

         C. ASHTON

      (1)  UL L 305, 30.11.1994, str. 6.

      (2)  UL L 218, 13.8.2008, str. 21.

      (3)  UL L 218, 13.8.2008, str. 30.

      (4)  UL L 218, 13.8.2008, str. 82.

      (5)  UL L 321, 30.12.1995, str. 1.

      (6)  UL L 40, 17.2.1993, str. 1.

      (7)  UL L 220, 30.8.1993, str. 23.

      OSNUTEK
      SKLEP št. …/2012 SKUPNEGA ODBORA EGP
      z dne
      o spremembi Priloge II (Tehnični predpisi, standardi, preskušanje in certificiranje) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, in zlasti člena 98 Sporazuma EGP,
      ob upoštevanju naslednjega:

                  (1)

                  Uredbo (ES) št. 764/2008 Evropskega parlamenta in Sveta z dne 9. julija 2008 o določitvi postopkov za uporabo nekaterih nacionalnih tehničnih pravil za proizvode, ki se zakonito tržijo v drugi državi članici (1), je treba vključiti v Sporazum o Evropskem gospodarskem prostoru (v nadaljnjem besedilu: Sporazum EGP).

                  (2)

                  Uredbo (ES) št. 765/2008 Evropskega Parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov (2) je treba vključiti v Sporazum EGP.

                  (3)

                  Sklep št. 768/2008/ES Evropskega parlamenta in Sveta z dne 9. julija 2008 o skupnem okviru za trženje proizvodov (3) je treba vključiti v Sporazum EGP.

                  (4)

                  Sklep št. 768/2008/ES določa skupna načela in referenčne določbe za prihodnjo zakonodajo, ki usklajuje pogoje za trženje proizvodov ter referenčno besedilo za obstoječo zakonodajo.

                  (5)

                  Uredba (ES) št. 764/2008 razveljavlja Odločbo št. 3052/95/ES Evropskega parlamenta in Sveta z dne 13. decembra 1995 o vzpostavitvi postopka izmenjave informacij o nacionalnih ukrepih, ki odstopajo od načela prostega pretoka blaga v Skupnosti (4), ki je vključena v Sporazum EGP. Sporazum EGP bi bilo treba spremeniti, da se upošteva Uredba (ES) št. 764/2008.

                  (6)

                  Uredba (ES) št. 765/2008 razveljavlja Uredbo Sveta (EGS) št. 339/93 z dne 8. februarja 1993 o preverjanju skladnosti s pravili o varnosti proizvodov za izdelke, uvožene iz tretjih držav (5), ki je vključena v Sporazum EGP. Sporazum EGP bi bilo treba spremeniti, da se upošteva Uredba (ES) št. 765/2008.

                  (7)

                  Sklep št. 768/2008/ES razveljavlja Sklep Sveta 93/465/EGS z dne 22. julija 1993 o modulih za različne faze postopkov ugotavljanja skladnosti in o pravilih za pritrditev in uporabo znaka skladnosti CE, ki so namenjeni uporabi v direktivah o tehnični uskladitvi (6), ki je vključen v Sporazum EGP. Sporazum EGP bi bilo treba spremeniti, da se upošteva Sklep št. 768/2008/ES.

                  (8)

                  Zato bi bilo treba ustrezno spremeniti Prilogo II k Sporazumu EGP –

            SPREJEL NASLEDNJI SKLEP:
      Člen 1
      Poglavje XIX Priloge II k Sporazumu EGP se spremeni:

                  1.

                  besedilo točke 3b (Uredba Sveta (EGS) št. 339/93) se nadomesti z naslednjim:
                  „32008 R 0765: Uredba (ES) št. 765/2008 Evropskega parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30).
                  Za namen tega sporazuma veljajo določbe Uredbe z naslednjimi prilagoditvami:

                              (a)

                              na koncu člena 4(2) se doda naslednje:
                              ‚Lihtenštajn bi moral imeti poleg tega možnost, da se obrne na nacionalni akreditacijski organ v Švici za sektorje proizvodov, ki jih pokriva Sporazum med Evropsko skupnostjo in Švicarsko konfederacijo o vzajemnem priznavanju ugotavljanja skladnosti in v smislu katerega se zahteve EU in Švice štejejo za enakovredne v skladu s členom 1(2) in (3) navedenega sporazuma‘;

                              (b)

                              za proizvode, izvožene iz Lihtenštajna v druge države pogodbenice, se lahko izvede mejna kontrola v skladu s členi 27–29.“;

                  2.

                  besedilo točke 3d (Sklep Sveta 93/465/EGS) se nadomesti z naslednjim:
                  „32008 D 0768: Sklep št. 768/2008/ES Evropskega parlamenta in Sveta z dne 9. julija 2008 o skupnem okviru za trženje proizvodov in razveljavitvi Sklepa Sveta 93/465/EGS (UL L 218, 13.8.2008, str. 82).“;

                  3.

                  besedilo točke 3f (Odločba št. 3052/95/ES Evropskega parlamenta in Sveta) se nadomesti z naslednjim:
                  „32008 R 0764: Uredba (ES) št. 764/2008 Evropskega parlamenta in Sveta z dne 9. julija 2008 o določitvi postopkov za uporabo nekaterih nacionalnih tehničnih pravil za proizvode, ki se zakonito tržijo v drugi državi članici, in o razveljavitvi Odločbe št. 3052/95/ES (UL L 218, 13.8.2008, str. 21).
                  Za namen tega sporazuma veljajo določbe Uredbe z naslednjimi prilagoditvami:
                  Uredba se uporablja le za proizvode iz člena 8(3) Sporazuma.
                  Uredba se ne uporablja za Lihtenštajn v zvezi s proizvodi iz Priloge I, poglavij XII in XXVII Priloge II ter Protokola 47 Sporazuma, vse dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn.“;

                  4.

                  za točko 3h (Direktiva 2001/95/ES Evropskega parlamenta in Sveta) se vstavi naslednje:
                  „ , kakor jo spreminja:

                              —

                                 32008 R 0765: Uredba (ES) št. 765/2008 Evropskega parlamenta in Sveta z dne 9. julija 2008 (UL L 218, 13.8.2008, str. 30).“.

            Člen 2
      Besedila uredb (ES) št. 764/2008 in (ES) št. 765/2008 ter Sklepa št. 768/2008/ES v islandskem in norveškem jeziku, ki se objavijo v Dodatku EGP k Uradnemu listu Evropske unije, so verodostojna.
      Člen 3
      Ta sklep začne veljati …, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (7).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja Skupnega odbora EGP

         (1)  UL L 218, 13.8.2008, str. 21.

         (2)  UL L 218, 13.8.2008, str. 30.

         (3)  UL L 218, 13.8.2008, str. 82.

         (4)  UL L 321, 30.12.1995, str. 1.

         (5)  UL L 40, 17.2.1993, str. 1.

         (6)  UL L 220, 30.8.1993, str. 23.

         (7)  [Navedena ni nobena ustavna zahteva.] [Navedene so ustavne zahteve.]


title: 2007/673/ES: Sklep Sveta z dne 15. oktobra 2007 o spremembi Akta Sveta o sprejemu pravil, ki veljajo za Europolove analitične datoteke

text:
               20.10.2007

               SL

               Uradni list Evropske unije

               L 277/23

      SKLEP SVETA

   z dne 15. oktobra 2007
   o spremembi Akta Sveta o sprejemu pravil, ki veljajo za Europolove analitične datoteke
   (2007/673/ES)
   SVET EVROPSKE UNIJE JE –
   ob upoštevanju Konvencije na podlagi člena K.3 Pogodbe o Evropski uniji o ustanovitvi Evropskega policijskega urada (Konvencija o Europolu) (1) in zlasti člena 10(1) Konvencije,
   ob upoštevanju pobude Republike Finske,
   ob upoštevanju mnenja Evropskega parlamenta (2),
   ob upoštevanju osnutka, ki ga je pripravil Upravni odbor Europola,
   ob upoštevanju naslednjega:

               (1)

               Konvencija o Europolu v naslovu III predvideva delovne datoteke za analitične namene. Protokol, pripravljen na podlagi člena 43(1) Konvencije o Europolu, uvaja spremembe delovnih datotek za analitične namene, zlasti spremembe členov 10, 12, 16 in 21 Konvencije o Europolu, ki predstavljajo okvir za odprtje podatkovne zbirke ter zbiranje, obdelavo, uporabo in brisanje v njej vsebovanih osebnih podatkov.

               (2)

               Z Aktom Sveta (1999/C 26/1) z dne 3. novembra 1998 o sprejemu pravil, ki veljajo za Europolove analitične datoteke, (3) so bila sprejeta izvedbena pravila za delovne datoteke za analitične namene. Ta pravila bi bilo treba spremeniti zaradi sprememb, ki jih je v Konvencijo o Europolu uvedel omenjeni protokol. Akt bi bilo zato treba ustrezno spremeniti.

               (3)

               Po posvetovanju s Skupnim nadzornim organom –

         SKLENIL:
   Člen 1
   Akt Sveta (1999/C 26/1) o sprejemu pravil, ki veljajo za Europolove analitične datoteke, se spremeni:

               1.

               tretji pododstavek člena 3(1) se nadomesti z naslednjim:
               „Po prejetju se čim prej določi, v kolikšni meri se ti podatki vključijo v posebno datoteko.“;

               2.

               člen 5(3) se nadomesti z naslednjim:
               „3.   Nalogi, omenjeni v tem členu, vključno s poznejšimi spremembami, se oblikujejo v skladu s postopkom, določenim v členu 12 Konvencije o Europolu.“;

               3.

               člen 7 se spremeni:

                           (a)

                           četrti pododstavek odstavka 1 se nadomesti z naslednjim:
                           „Potrebo po nadaljevanju analitične delovne datoteke ocenijo sodelujoči v analizi v skladu s členom 12(4) Konvencije o Europolu. Direktor na osnovi te ocene sprejme odločitev o nadaljevanju ali zaprtju datoteke. Direktor o svoji odločitvi obvesti Upravni odbor.“;

                           (b)

                           odstavek 3 se nadomesti z naslednjim:
                           „3.   Osebnih podatkov ni mogoče hraniti daljše obdobje, kot je omenjeno v členu 12(4) Konvencije o Europolu. Če so zaradi nadaljevanja analitične datoteke podatki o osebah iz člena 6(3) do (6) hranjeni v datoteki v obdobju, ki presega pet let, se o tem obvesti Skupni nadzorni organ.“;

               4.

               člen 12 se spremeni

                           (a)

                           v odstavku 2 se črta prvi pododstavek in pred besedilo drugega pododstavka se vstavi številko „2.“;

                           (b)

                           odstavek 3 se nadomesti z naslednjim:
                           „3.   S postopki analize in razširjanjem rezultatov analize se lahko prične takoj po tem, ko se analitična datoteka odpre v skladu s členom 12(1) Konvencije o Europolu. V kolikor Upravni odbor da navodilo direktorju Europola, da spremeni odredbo o odprtju ali zapre datoteko, se podatki, ki se ne smejo vključiti v datoteko, oziroma v primeru, da je treba datoteko zapreti, vsi podatki, ki so vsebovani v tej datoteki, takoj izbrišejo.“;

               5.

               vstavi se naslednji člen:
               „Člen 12a
               Udeležencem analitičnega projekta v smislu člena 10(2) Konvencije o Europolu se dostop do podatkov dovoli samo, če jim je Europol za to podelil akreditacijo in so opravili usposabljanje glede njihovih posebnih obveznosti v okviru Europolovega pravnega okvira.“;

               6.

               člen 15(4) in (5) se črta.

         Člen 2
   Ta sklep začne veljati prvi dan po objavi v Uradnem listu Evropske unije.

      V Luxembourgu, 15. oktobra 2007

            Za Svet

            Predsednik

         L. AMADO

      (1)  UL C 316, 27.11.1995, str. 2. Konvencija, kakor je bila nazadnje spremenjena s Protokolom, pripravljenim na podlagi člena 43(1) Konvencije o ustanovitvi Evropskega policijskega urada (Konvencija o Europolu), o spremembi te konvencije (UL C 2, 6.1.2004, str. 3).

      (2)  Mnenje z dne 4. septembra 2007 (še ni objavljeno v Uradnem listu).

      (3)  UL C 26, 30.1.1999, str. 1. Akt, kakor je bil nazadnje spremenjen z Aktom Sveta z dne 19. decembra 2002 o spremembi Kadrovskih predpisov za uslužbence Europola (UL C 24, 31.1.2003, str. 1).


title: 2010/624/EU: Sklep Evropske centralne banke z dne 14. oktobra 2010 o upravljanju poslov najemanja in dajanja posojil, ki jih sklene Unija v okviru Evropskega mehanizma za finančno stabilizacijo (ECB/2010/17)

text:
               20.10.2010

               SL

               Uradni list Evropske unije

               L 275/10

         SKLEP EVROPSKE CENTRALNE BANKE
   z dne 14. oktobra 2010
   o upravljanju poslov najemanja in dajanja posojil, ki jih sklene Unija v okviru Evropskega mehanizma za finančno stabilizacijo
   (ECB/2010/17)
   (2010/624/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije ter zlasti členov 122(2) in 132(1) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti členov 17 in 21 ter člena 34.1 Statuta,
   ob upoštevanju Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (1) in zlasti njenega člena 8,
   ob upoštevanju naslednjega:

               (1)

               Uredba (EU) št. 407/2010 predvideva možnost finančne pomoči Unije državam članicam, ki so zaradi izjemnih okoliščin, nad katerimi nimajo nikakršnega nadzora, v hudih gospodarskih ali finančnih težavah ali jim takšne težave resno grozijo, v obliki posojil ali kreditnih linij, ki se odobrijo s sklepom Sveta Evropske unije.

               (2)

               V skladu s členom 8 Uredbe (EU) št. 407/2010 bo Komisija oblikovala potrebno ureditev za upravljanje posojil skupaj z Evropsko centralno banko (ECB). Država članica prejemnica bo prenesla plačila glavnice in zapadlih obresti za posojilo na račun pri ECB 14 delovnih dni sistema TARGET2 pred ustreznim rokom za plačilo.

               (3)

               ECB meni, da je za izpolnjevanje njenih predvidenih nalog v skladu z Uredbo (EU) št. 407/2010 primerno, da na zahtevo odpre posebne račune za Komisijo in nacionalne centralne banke držav članic prejemnic –

         SPREJEL NASLEDNJI SKLEP:
   Člen 1
   ECB opravlja naloge v zvezi z upravljanjem posojil in izvaja plačila, povezana s posli najemanja in dajanja posojil Unije v okviru Evropskega mehanizma za finančno stabilizacijo, kakor je določeno v Uredbi (EU) št. 407/2010.
   Člen 2
   ECB na zahtevo Komisije odpre račune v imenu Komisije in na zahtevo nacionalne centralne banke države članice prejemnice odpre račune v imenu te nacionalne centralne banke.
   Člen 3
   Računi, navedeni v členu 2, se uporabljajo za obdelavo plačil v povezavi z Evropskim mehanizmom za finančno stabilizacijo v korist držav članic.
   Člen 4
   ECB obrestuje pozitivno stanje čez noč na teh računih v višini, ki ustreza veljavni obrestni meri mejnega depozita ECB, po metodi dejanskega števila dni/360 dni.
   Člen 5
   Izvršilni odbor ECB sprejme vse ukrepe, potrebne za uveljavitev tega sklepa.
   Člen 6
   Ta sklep začne veljati naslednji dan po objavi v Uradnem listu Evropske unije.

      V Frankfurtu na Majni, 14. oktobra 2010

            Predsednik ECB

         Jean-Claude TRICHET

      (1)  UL L 118, 12.5.2010, str. 1.


title: 2013/395/CFSP: Sklep Sveta 2013/395/SZVP z dne 25. julija 2013 o posodobitvi in spremembi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in razveljavitvi Sklepa 2012/765/SZVP

text:
               26.7.2013

               SL

               Uradni list Evropske unije

               L 201/57

         SKLEP SVETA 2013/395/SZVP
   z dne 25. julija 2013
   o posodobitvi in spremembi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in razveljavitvi Sklepa 2012/765/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. decembra 2001 sprejel Skupno stališče 2001/931/SZVP o uporabi posebnih ukrepov za boj proti terorizmu (1).

               (2)

               Svet je 10. decembra 2012 sprejel Sklep 2012/765/SZVP o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP (2).

               (3)

               V skladu s členom 1(6) Skupnega stališča 2001/931/SZVP je treba opraviti celovit pregled seznama oseb, skupin in organizacij, za katere se uporablja Sklep 2012/765/SZVP.

               (4)

               V tem sklepu je izid pregleda, ki ga je opravil Svet v zvezi z osebami, skupinami in organizacijami, za katere se uporabljajo členi 2, 3 in 4 Skupnega stališča 2001/931/SZVP.

               (5)

               Svet je sklenil, da so osebe, skupine in organizacije, za katere se uporabljajo členi 2, 3 in 4 Skupnega stališča 2001/931/SZVP, vpletene v teroristična dejanja v smislu člena 1(2) in (3) Skupnega stališča 2001/931/SZVP, da je pristojni organ glede njih sprejel odločitev v smislu člena 1(4) navedenega skupnega stališča in da bi morali zanje še naprej veljati posebni omejevalni ukrepi iz navedenega skupnega stališča.

               (6)

               Svet je nadalje ugotovil, da je bila dodatna skupina vpletena v teroristična dejanja v smislu člena 1(2) in (3) Skupnega stališča 2001/931/SZVP, da je pristojni organ o tej skupini sprejel odločitev v smislu člena 1(4) navedenega skupnega stališča in da bi jo bilo treba uvrstiti na seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP. Odločitev o določitvi skupine ne vpliva na zakonite finančne prenose v Libanon in dajanje pomoči, vključno s humanitarno pomočjo, s strani Evropske unije in njenih držav članic v Libanonu.

               (7)

               Seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, bi bilo treba ustrezno posodobiti, Sklep 2012/765/SZVP pa bi bilo treba razveljaviti –

         SPREJEL NASLEDNJI SKLEP:
   Člen 1
   Seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, je v Prilogi k temu sklepu.
   Člen 2
   Sklep 2012/765/SZVP se razveljavi.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 25. julija 2013

            Za Svet

            Predsednik

         L. LINKEVIČIUS

      (1)  UL L 344, 28.12.2001, str. 93.

      (2)  UL L 337, 11.12.2012, str. 50.

      PRILOGA

         Seznam oseb, skupin in organizacij iz člena 1

      1.   OSEBE

                  1.

                  ABDOLLAHI Hamed (alias Mustafa Abdullahi), rojen 11.8.1960 v Iranu. Potni list: D9004878.

                  2.

                  AL-NASSER, Abdelkarim Hussein Mohamed, rojen v Al Ihsi (Saudova Arabija), državljan Saudove Arabije.

                  3.

                  AL YACOUB, Ibrahim Salih Mohammed, rojen 16.10.1966 v Tarutu (Saudova Arabija), državljan Saudove Arabije.

                  4.

                  ARBABSIAR Manssor (alias Mansour Arbabsiar), rojen 6. ali 15.3.1955 v Iranu; državljan Irana in Združenih držav Amerike. Potni list: C2002515 (Iran); Potni list: 477845448 (ZDA). Št. nacionalne osebne izkaznice: 07442833, datum izteka veljavnosti: 15. marec 2016 (vozniško dovoljenje ZDA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), rojen 8.3.1978 v Amsterdamu (Nizozemska) – član skupine "Hofstadgroep".

                  6.

                  FAHAS, Sofiane Yacine, rojena 10.9.1971 v Alžiru (Alžirija) – članica skupin "al-Takfir" in "al-Hijra".

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, rojen leta 1963 v Libanonu, državljan Libanona.

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), rojen 14.4.1965 ali 1.3.1964 v Pakistanu, potni list št. 488555.

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), rojen okoli leta 1957 v Iranu. Naslova: (1) Kermanshah, Iran, (2) vojaško oporišče Mehran, provinca Ilam, Iran.

                  10.

                  SHAKURI Ali Gholam, rojen okoli leta 1965 v Teheranu v Iranu.

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), rojen 11. marca 1957 v Iranu. iranski državljan; Potni list: 008827 (iranski, diplomatski), izdan leta 1999. Naziv: generalmajor.

            2.   SKUPINE IN ORGANIZACIJE

                  1.

                  "Abu Nidal Organisation" (Organizacija Abu Nidal) – "ANO" (alias "Fatah Revolutionary Council" (Revolucionarni svet Fataha), alias "Arab Revolutionary Brigades" (Arabske revolucionarne brigade), alias "Black September" (Črni september), alias "Revolutionary Organisation of Socialist Muslims" (Revolucionarna organizacija socialističnih muslimanov)).

                  2.

                  "Al-Aqsa Martyr's Brigade" (Brigada mučenikov Al Akse).

                  3.

                  "Al-Aksa e.V.".

                  4.

                  "Al-Takfir" in "Al-Hijra".

                  5.

                  "Babbar Khalsa".

                  6.

                  "Communist Party of the Philippines" (Komunistična partija Filipinov), vključno z "New Peoples Army" (Nova ljudska vojska) – "NPA", Filipini.

                  7.

                  "Gama'a al-Islamiyya" (alias "Al-Gama'a al-Islamiyya") ("Islamic Group" (Islamistična skupina) – "IG").

                  8.

                  "İslami Büyük Doğu Akıncılar Cephesi" – "IBDA-C" ("Great Islamic Eastern Warriors Front" (Fronta islamskih bojevnikov velikega vzhoda)).

                  9.

                  "Hamas" (vključno s "Hamas-Izz al-Din al-Qassem").

                  10.

                  "Hizballah Military Wing" (tudi "Hezbollah Military Wing", tudi "Hizbullah Military Wing", tudi "Hizbollah Military Wing", tudi "Hezballah Military Wing", tudi "Hisbollah Military Wing", tudi "Hizbu'llah Military Wing" tudi "Hizb Allah Military Wing", tudi "Jihad Council"(in vseh enot, ki ji poročajo, vključno s službo za zunanjo varnost))

                  11.

                  "Hizbul Mujahideen" – "HM".

                  12.

                  "Hofstadgroep".

                  13.

                  "Holy Land Foundation for Relief and Development" (Fundacija Svete dežele za pomoč in razvoj).

                  14.

                  "International Sikh Youth Federation" – "ISYF" (Mednarodna federacija sikhovske mladine).

                  15.

                  "Khalistan Zindabad Force" – "KZF".

                  16.

                  "Kurdistan Workers' Party" (Delavska stranka Kurdistana) – "PKK" (alias "KADEK", alias "KONGRA-GEL").

                  17.

                  "Liberation Tigers of Tamil Eelam" (Osvobodilni tigri tamilskega Eelama) – "LTTE".

                  18.

                  "Ejército de Liberación Nacional" ("National Liberation Army" (Nacionalna osvobodilna vojska)).

                  19.

                  "Palestinian Islamic Jihad" (Palestinski islamski džihad) – "PIJ".

                  20.

                  "Popular Front for the Liberation of Palestine" (Ljudska fronta za osvoboditev Palestine) – "PFLP".

                  21.

                  "Popular Front for the Liberation of Palestine – General Command" (Ljudska fronta za osvoboditev Palestine – glavno poveljstvo) (alias "PFLP-General Command" (PFLP – glavno poveljstvo)).

                  22.

                  "Fuerzas armadas revolucionarias de Colombia" – "FARC" ("Revolutionary Armed Forces of Colombia" (Oborožene revolucionarne sile Kolumbije)).

                  23.

                  "Devrimci Halk Kurtuluș Partisi-Cephesi" – "DHKP/C" ("Revolutionary People's Liberation Army/Front/Party" (Revolucionarna ljudska osvobodilna vojska/fronta/stranka) (alias "Devrimci Sol" ("Revolutionary Left" (Revolucionarna levica)), alias "Dev Sol").

                  24.

                  "Sendero Luminoso" – "SL" ("Shining Path" (Sijoča pot)).

                  25.

                  "Stichting Al Aqsa" (alias "Stichting Al Aqsa Nederland", alias "Al Aqsa Nederland").

                  26.

                  "Teyrbazen Azadiya Kurdistan" – "TAK" (alias "Kurdistan Freedom Falcons", alias "Kurdistan Freedon Hawks" (Kurdistanski sokoli svobode)).